ਨੇਵੋ ਜ਼ਿਸਿਨ
ਨੇਵੋ ਜ਼ਿਸਿਨ ਇੱਕ ਗ਼ੈਰ-ਬਾਈਨਰੀ ਆਸਟਰੇਲੀਆਈ ਲੇਖਕ ਅਤੇ ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ ਹੈ।

ਜਨਮ ਸਮੇਂ ਉਹ ਔਰਤ ਸੀ 'ਤੇ ਅਚਾਨਕ ਉਹ 15 ਸਾਲ ਦੀ ਉਮਰ ਵਿੱਚ ਲੈਸਬੀਅਨ ਵਜੋਂ ਸਾਹਮਣੇ ਆਇਆ। ਫਿਰ ਉਹ ਕੁਈਰ ਕਾਰਕੁੰਨ ਬਣ ਗਿਆ ਅਤੇ ਉਸਨੂੰ ਕਿਸ਼ੋਰ ਗੇਅ ਬਾਰੇ, ਲਵ ਇਨ ਫੁਲ ਕਲਰ ਨਾਂ ਦੀ ਦਸਤਾਵੇਜ਼ੀ ਵਿੱਚ ਵੇਖਿਆ ਗਿਆ। ਸਕੂਲ ਵਿੱਚ ਫਿੱਟ ਹੋਣ ਲਈ ਜ਼ਿਸਿਨ ਨੂੰ ਕਾਫੀ ਚਿੰਤਾ ਅਤੇ ਉਦਾਸੀ ਨਾਲ ਸੰਘਰਸ਼ ਕਰਨਾ ਪਿਆ।

17 ਸਾਲ ਦੀ ਉਮਰ ਵਿੱਚ ਜ਼ਿਸਿਨ ਨੇ ਪੁਰਸ਼ ਲਿੰਗ ਲਈ ਤਬਦੀਲੀ ਸ਼ੁਰੂ ਕਰਵਾਈ। ਜ਼ਿਸਿਨ ਦੇ ਪ੍ਰਾਇਵੇਟ ਯਹੂਦੀ ਸਕੂਲ ਦੇ ਅਧਿਆਪਕਾਂ ਨੇ ਤਬਦੀਲੀ ਲਈ ਸਹਿਯੋਗ ਦਿੱਤਾ। ਜ਼ਿਸਿਨ ਨੇ ਇਜ਼ਰਾਇਲ ਗੇਪ-ਈਅਰ ਦੌਰਾਨ ਜਨਵਰੀ 2014 ਵਿੱਚ ਟੇਸਟੋਸਟੇਰਨ ਥੈਰੇਪੀ ਸ਼ੁਰੂ ਕੀਤੀ। ਬਾਅਦ ਵਿਚ, ਉਸਨੂੰ ਗ਼ੈਰ-ਬਾਈਨਰੀ ਵਜੋਂ ਪਛਾਣ ਮਿਲੀ।

ਜ਼ਿਸਿਨ ਨੂੰ ਸੇਫ ਸਕੂਲ ਕੋਲੀਸ਼ਨ ਆਸਟਰੇਲੀਆ ਦੁਆਰਾ ਸਿਖਾਉਣ ਵਾਲੇ ਗਾਈਡ ਵਜੋਂ ਫ਼ੀਚਰ ਕੀਤਾ ਗਿਆ। ਉਸਨੂੰ ਆਸਟ੍ਰੇਲੀਅਨ ਕ੍ਰਿਸ਼ਚੀਅਨ ਲਾਬੀ ਦੁਆਰਾ ਇਸ ਲਈ ਨਿਸ਼ਾਨਾ ਬਣਾਇਆ ਗਿਆ ਸੀ ਕਿ ਉਹ ਮਾਤਾ-ਪਿਤਾ ਦੀ ਸਹਿਮਤੀ ਤੋਂ ਬਿਨਾਂ ਨਾਬਾਲਗ ਲਈ ਸੈਕਸ ਅਨੁਕੂਲਨ ਸਰਜਰੀ ਨੂੰ ਪ੍ਰਮੋਟ ਕਰ ਰਿਹਾ ਹੈ, ਜੋ ਝੂਠਾ ਇਲਜ਼ਾਮ ਸੀ।

ਮਈ 2017 ਵਿੱਚ ਜ਼ਿਸਿਨ ਨੇ ਆਪਣੇ ਲਿੰਗ ਪਰਿਵਰਤਨ ਅਤੇ ਹੋਰ ਜੀਵਨ ਦੇ ਤਜਰਬਿਆਂ ਬਾਰੇ ਇੱਕ ਕਿਤਾਬ ਛਾਪੀ- ਫਾਇੰਡਿੰਗ ਨੇਵੋ: ਹਾਓ ਆਈ ਕਨਫਿਊਜ਼ਡ ਏਵਰੀਵਨ। ਕੈਨਬਰਾ ਟਾਈਮਜ਼ ਨੇ ਕਿਤਾਬ ਨੂੰ "ਅਸਰਦਾਰ" ਅਤੇ "ਸਾਰਿਆਂ ਲਈ ਇੱਕ ਸਮਰੂਪ ਅਤੇ ਪੜ੍ਹਨ ਲਈ ਮਹੱਤਵਪੂਰਣ" ਦੱਸਿਆ ਹੈ। ਬ੍ਰਿਸਬੇਨ ਟਾਈਮਜ਼ ਨੇ ਕਿਤਾਬ ਬਾਰੇ ਦੱਸਿਆ ਹੈ ਕਿ " ਕਿਤਾਬ ਕਿਵੇਂ ਪਾਠਕ ਨੂੰ ਬਾਈਨਰੀ ਲਿੰਗ ਬਾਰੇ ਢੁਕਵੀਂ ਸਮਝ ਨਾਲ ਛੱਡਦੀ ਹੈ।"

ਪ੍ਰਕਾਸ਼ਨ

ਹਵਾਲੇ 

ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ
ਜ਼ਿੰਦਾ ਲੋਕ
ਐਲਜੀਬੀਟੀ ਵਰਗ
ਟਰਾਂਸਜੈਂਡਰ